Som er en del af vores mål om inklusion, har vi valgt at indføre et program i 2021, hvor vi altid har rum til minimum en fleksjobber eller hvad der svarer til 10% af medarbejderne. Programmets formål er at gøre fleksjobberen klar til en fastansættelse eller at afklare, hvor meget fleksjobberen kan arbejde i forbindelse med et ressourceforløb hos kommunen. Fastansættelsen kan enten være hos ViSSEVASSE eller hos en anden virksomhed. Programmet er målrettet personer, som ellers står uden for arbejdsmarkedet f.eks. grundet fysiske eller psykiske udfordringer Programmet udføres i samarbejde med relevante myndigheder, som henviser fleksjobbere til ViSSEVASSE. Programmet foregår typisk med en praktikperiode på 1-3 måneder, alt efter hvad formålet med programmet for den enkelte fleksjobber er. Formålet afklares i samarbejde med myndighederne. Under programmet bliver fleksjobberen tilkoblet en mentor (en fuldtidsmedarbejder), som vil oplære fleksjobberen. Mentoren vil ligeledes løbende være til rådighed for fleksjobberen og have samtaler, der evaluerer fleksjobberens velbefindende på arbejdspladsen. Mentoren har under programmet løbende kontakt med myndighederne om fleksjobberens velbefindende. Programmet tager hensyn til fleksjobberen og arbejdsopgaver og arbejdstider tilpasses til fleksjobberens udfordringer.  Fastansættes fleksjobberen hos ViSSEVASSE er det med samme vilkår og løn, som andre medarbejder med samme stilling.